PATRICIA KING Igavene armastus
Tere tulemast saatesse, olen Patricia King.
Mul on hea meel, et olete täna meiega.
Kui pakuksin sulle täiesti uut, uuendatud sisemist südant,
Jumalale väga lähedast südant, kas oleksid huvitatud?
Tänases saates räägime südamerevolutsioonist.
Meiega on erikülaline kaugelt Austraaliast, Phil Mason.
Oled just välja andnud neli raamatut,
meil on siin kaks neist - terve sari südamerevolutsioonist.
Olen tegelikult neid raamatuid juba viisteist aastat kirjutanud.
See on olnud pikaajaline projekt.
See sündis mu teekonnast läbi religiooni,
minu enda raskustest religioossusega ja keskkonnast, kus aastaid olin,
kui olin erinevates kirikutes oma eluteel.
Jälgides oma südant ja teiste kristlaste südant,
mõistsin, et sel teekonnal on väga lihtne takerduda,
religiooni ja sooritusse kinni jääda.
Mitte saada jõudu käies südamest Jumalaga,
et tõesti kasvaksime ja muutuksime, nagu Jumal on plaaninud.
Mis on südame muutumise võtmeks?
Jumal hakkas minuga isiklikult minu südamest rääkima
ja nende südametest, keda teenisin. Olen aastaid teeninud.
Lihtsalt üks väike näide:
tundsin üht naist, keda oli noorena kuritarvitatud.
Ta polnud kogenud tervenemist, ta oli kristlane.
Siis abiellus ta mehega, kel' oli probleeme väära seksuaalsusega
ja ta kuritarvitas oma naist - see lisas veel rohkem valu ja murtust.
Kuid kogudusel, kus tol ajal olime,
ei olnud mingit õpetust sisemise tervenemise kohta.
Seetõttu ei kogenud ta mingit läbimurret.
Mõistsin, et kristlased võivad elada Jumalaga 10, 20, 30, 40 aastat,
aga kui nad ei mõista Jumala plaani sügava südame muutumise suhtes,
jääb see lahti harutamata ja inimesed ei koge muutust.
See on isegi meditsiiniliselt tõestatud,
et isegi füüsilised haigused või pikaajalised kroonilised haigused
on südamemurede tulemus.
Lahendamata emotsionaalsed mured,
kus takerdutakse negatiivsetesse, laastavatesse tunnetesse,
mis kisuvad inimese alla.
Tihti ei lähe paremaks, vaid halvemaks.
Põhjustab hulga katkiseid suhteid, lõhutud abielusid,
katkiseid elusid, mis ei paista paranevat.
Mäletate, kui Issand ütles Jeremijale:
"Mine potissepa kotta, räägin seal."
Tihti peab Jumal su viima kuhugi, enne kui Ta sinuga rääkida saab.
Mu enda abielus ja mu eluteel teiste usklikega
mõistsin, et inimesed ei ole Jumalaga ühenduses,
mis puudutab lähedase suhte arendamist Jumalaga
ja et nad laseksid Issanda tõesti igasse oma südame soppi,
mis tooks sügavat tervenemist ja muutust - see hakkas silma.
Hakkasin seda uurima isiklikust huvist,
siis hakkasin sellest kirjutama - sealt said alguse need raamatud.
Mul on üks sõnum südames ja ma pean selle edastama.
Keegi vaatab seda saadet praegu
ja sa tõused ning hakkad ära minema -
ära mine ära, tule tagasi, tule kohe!
Miski hakkas su sees liikuma ja see muutus äkki ebamugavaks.
Mõtled: ma ei kavatse siin istuda,
mulle ei meeldi see läheduse ja südame värk.
Palun, palun jää siia, sest Jumal tahab sind teenida.
Koged täna imet, sa saad selle ime.
Näen, et su elus on nii palju juhtunud,
su sees on nii palju murtust, kuid see kõik võib terveks saada.
Sul on hetkel väga raske, kuid usun, et asjad muutuvad.
Palun lihtsalt istu ja vaata see saade lõpuni,
sest sa leiad olulisi vastuseid siit.
Nüüd on palju parem tunne.
Tundsin, et Püha Vaim näitas, et keegi lahkub
ja mõtlesin, et pean ta tagasi kutsuma. See oli naisterahvas.
Hästi, räägime siis sellest lähedusest.
Hakkasin märkama, et kui lisad läheduse kontseptsiooni kogudusele,
siis kõik muutub.
See loob täiesti uue olukorra me isiklikus elus,
sest mõistame, et meil on takistused läheduses Jumalaga ja inimestega.
Usun, et samad takistused, mis meil on inimestega,
peegeldavad takistusi, mis meil on suhtes Issandaga.
See läheduse põhimõte muudab täiesti olukorda
ja loob keskkonna, kus inimesed peavad teadvustama südameasju
ja laskma Issandal tuua tervenemist.
Olen pastorina jälginud, kui kristlased saavad pihta lähedusele,
mis on kõige alus, mida Jeesus tegi - taastama me suhet Jumalaga,
osadust Isa ja Pojaga, Jeesuse Kristusega.
Niipea, kui lisad läheduse sellesse valemisse,
muudab see asjade käiku ja inimesed on sunnitud mõtlema:
pean hakkama tegelema nende südameasjadega,
mis takistavad mul kasvamast lähedasemaks abielus,
suhetes teiste kristlastega ja eriti just Issandaga.
Minu jaoks on niivõrd huvitav, et kui haavud südames,
sest inimesed on sulle haiget teinud,
sind on hüljatud, või mis tahes see probleem on,
siis me blokeerime oma läheduse Jumalaga,
sest mõtleme: ma ei taha end avada, sest eelmine kord sain haiget.
Blokeerime selle - läheduse Jumalaga, mis just tervendab.
Teame, et Tema armastuse ja valguse sisenemine südamesse
toob tervenemist haavadele - see tervendabki meid.
Aga selle just lükkame eemale.
Johannes ütleb: me ei saa armastada Jumalat, keda ei näe,
kui ei armasta venda, keda näeme.
Me inimsuhted on peegliks suhtest Jumalaga;
seal on samad probleemid,
mis takistavad me suhteid Jumala ja inimestega.
Tunnen, et keegi, kes meid täna vaatab, võib-olla mitmed,
ja sa nii väga kardad end avada Jumalale ja inimestele
selle pärast, mis kunagi juhtus.
Jumal tahab sind täita oma tervendava armastusega.
Ära karda Teda, sest täiuslik armastus ajab hirmu välja.
Inimene on ettearvamatu. Me teeme inimestena vigu,
ütleme ja teeme asju valesti, isegi kui me ei taha.
Need kõik teevad haiget. Kuid armastus on täiuslik.
Ava oma süda Jeesuse armastusele.
Tema lähedasele armastusele, kus Ta tahab
tervendada, armastada, leevendada - see muudab su elu.
Enne saadet jagasid, kuna oled pastor,
New Earth Tribe koguduse pastor, mulle nii meeldib see...
Räägigi kõigepealt natuke oma kogudusest
ja siis tervenemisest, millest enne rääkisid,
kus kedagi satanistlike rituaalidega ära kasutati
ja mis Jumal ta elus tegi.
Me kogukond asub New Age'i liikumise piirkonnas,
kus New Age'i uskujad räägivad palju tervenemisest.
Tahame saada nende südame appihüüde vastuseks.
Meist on saanud tervenemiskogukond, kus rõhutame väga südame tervenemist.
Selle tulemusena oleme kasvanud arusaamises,
kuidas teha jumalariigi tööd inimeste eludes.
Palju murtuid inimesi on tulnud, maailm on neid täis.
Me kõik vajame tervenemist.
Issand on toonud mõned inimesed me ellu,
kes on olnud niivõrd sügavalt murtud. Uskumatud lood.
Kui kuulsin nende lapsepõlve lugusid, arvasin, et need pole tõsi,
sest need olid nii kohutavad.
Satanistlik rituaalne kuritarvitamine - ennekuulmatu.
Neid kahte tüdrukut oldi kohutavalt ära kasutatud,
kuid Jumal tervendas nii võimsalt nende südameid.
Rajasime koguduse, tundes põhjalikult vaimse teenimise põhimõtteid,
seega mõistsime vabastust ja sisemist tervenemist.
Need kaks tüdrukut olid ühed paljude seast, keda Jumal meile tõi.
Saime kasta nende elusid ja näha, kuidas Jumal tõi tohutu muutuse
ja ületas nii nende kui meie ootused.
Neil on nüüd tohutu kirg tuua muutust teiste inimeste südamesse.
Kas sa märkasid,
et kui nende süda sai terveks mälestustest ja traumast,
mis nende elus oli toimunud,
siis see kõik toimus aja jooksul, kui nendega töötasid,
ja nad suutsid andestada ning võtta vastu tervenemist ja kõike.
Aga kas märkasid midagi välispidist?
Kas toimus füüsilist tervenemist, välist muutust käitumises?
Kindlasti, füüsiline muutus ka.
Nad helendavad nüüd pimeduses.
Nii vägev! Sellepärast Jeesus tuligi,
Ta tuli vabastama rõhutuid.
Oleme nii tänulikud selle eest, mis te meeskond teeb.
Ma tõesti usun, et valgus peabki olema pimeduses.
Seal te oletegi - just täpselt keset pimedust.
Tahame teid väga tänada.
Raamat "Südame tundmine" - sissejuhatus südamerevolutsiooni.
"Uue loodu ime" - sellest räägime kohe pärast pausi.
Näeme kohe!
Too Jumala riigi täiust teistele, kui sinu süda on terve!
Telli Phil Masoni südamerevolutsiooni sari -
kaks esimest raamatut ta üleloomuliku muutuse sarjast.
"Südame tundmine" ja "Uue loodu ime".
Võta ühendust ekraanil oleval numbril
või külasta internetipoodi: www.xpmedia.com.
Mu teise raamatu pealkiri on "Uue loodu ime",
mille alapealkirjaks panin "Südamerevolutsiooni alus",
sest usun, et kui me seda alust paika ei pane, on kogu hoone...
Inimesed lihtsalt tallaksid tuult ja üritaksid hakkama saada,
kuid ei jõuaks kindla aluseni.
Hesekiel ütleb: "Annan sulle uue südame
ja panen uue vaimu sinu sisse, ja oma Vaimu ka."
Selle raamatu keskmes on inimese vaim.
Jumal tõesti annab meile täielikult, läbi ja lõhki uue vaimu
ja ka uue südame.
Sellest saab aluspõhi me südame teekonnale.
Jumal kutsub esile seda aaret, kes me uue looduna oleme
ja räägib selle imega, mis Ta me sisemuse sügavuses teinud on.
Olen hämmastunud, kui paljudel kristlastel,
isegi paljudel jumalasulastel, pole tugevat alust uue loodu teemal.
Piibel ütleb: vana on möödunud, kõik on saanud uueks.
See on osa meist, meie vaiminimene -
kui oleme Kristuses, Kristus meis - täiesti uus, vana on möödunud. Vägev!
Kui aga elame sellest põhitõest lähtuvalt,
siis see muudab kõik.
Mõtlen sellele prohveteeringule 5. Moosese raamatus:
"Issand lõikab ümber nende südame."
Paulus võtab selle ja räägib südame ümberlõikamisest -
patuse loomuse äralõikamisest.
Jumal on otseses mõttes lõiganud ära patuse loomuse me vaimust
ja on teinud selle 100% elavaks Jumalale, 100% surnuks patule.
Heebrealastele 12 ütleb, et õigete südamed on täiuslikud.
Jumal on teinud me vaimu Jumala õigsuseks Kristuses,
Ta on andnud meile uue loomuse.
Ümberlõikamine tähendab millegi eemaldamist,
see on ime, mis on juba me sees sündinud.
Tihti mõtleme sellele, mida Jumalalt tahame,
kuid Jumal suunab meid tagasi selle juurde,
mida Ta tegi me südames hetkel, kui Jeesusesse uskusime.
Just, sest kui oled teadlik patuloomusest, siis teed pattu.
Kui aga oled täiesti teadlik, et oled õigeks tehtud enda sees,
et oled täiuslik sisemiselt, sulle on antud kõik, mis vajad,
siis hakkab see ilmnema kogu su olemuses.
Usun, et Roomlastele 6 on Pauluse teoloogiline ilmutus,
see on tema suurim ilmutus,
mida tähendab olla elav Jumalale ja surnud patule.
Kui Paulus elaks tänapäeval,
oleks ta kõige radikaalsem uue loodu jutlustaja maailmas.
Ta keskenduks täiesti sellele, et kõik, kes ta sõnumit kuulevad,
mõistaksid, kes nad Jumala silmis ja taeva perspektiivis on.
Peame nägema end nii, nagu Jumal näeb -
nägema end surnud patule ja elamas Jumalale.
Kuid see on rajatud imele, mis sündis me inimvaimus.
Kui me vaid aktsepteeriksime seda imet.
Näen kristlasi raskustes, nad püüavad end parandada.
Pean selle korda seadma, selle ja teise kallal vaeva nägema.
Püüavad parandada ja parandanda - lähen siia, teen seda...
Püüavad leida veel asju, mida parandada.
Oleme leidnud, et kui saad pihta, kes oled uue looduna Kristuses,
purskub selle ilmutuse valgus äkitselt su vaimust välja
su hinge ja ihusse, ning muudab kogu su elu.
Leian, et paljudel puudub ilmutus sellest valdkonnast.
See paneb nad nö trenažöörile, tegude trenažöörile,
üritades olla meelepärane - Jumalale meelepärane ja vastuvõetav.
Mõistmata, et Jumal on andnud meile uue identiteedi poja ja tütrena,
me pole enam orvud.
Ma ei usu, et meil on orvu vaim.
Kristlasel pole orvu vaimu, kuid meil võib olla orvu süda.
Samuti vaeslapse käitumine ja vaeslapse mõtteviisis kinni olemine.
Aga Jumal on selle vaeslapse vaimu ära võtnud
ja andnud meile lapseõiguse, kus hüüame: "Abba, isa!"
Meile on antud täiesti uus identiteet uute loodutena.
Usun, et Issand räägib väsimatult, kes me tegelikult oleme.
Kogu Pauluse teenistuse olemus oli prohvetlik kuulutamine.
Roomlastele 6 on prohvetlik kuulutus me elu üle, kes oleme Kristuses.
Täpselt nii. See on võimas.
Kui mõistad seda, kes oled...
"Nagu inimene mõtleb südames, selline ta on."
Kui usud tõde... Jeesus ütles: "Sa tunnetad tõde."
Pead teadma ja lähedaselt tundma tõde; teadma, kes sa oled.
Sa tunnetad tõde ja tõde teeb su vabaks.
See hoiab sind vabana, kui keskendud tõele.
Rääkides meie kursustel Jumala au teemal,
mis on meie tuntuim kursus Püha Vaimu külastusest,
on esimene asi, mis Ta mulle andis, kõige aluseks.
See oli lõpetatud töö ristil - kõik sai tehtud seal.
Järgmine oli uue loodu reaalsus.
Kui sa ei mõista, mis sinu jaoks juba tehtud on,
ega mõista, kes sa selle tulemusel oled ja mis sul on,
ei koge sa iial kindlat alust selles ausfääris käies.
See on kõik juba tehtud.
Lõpetatud töö risti peal, lõpetatud töö inimvaimus,
aga lõpetamata töö me hinges.
See, kes alustas hea töö, ka lõpetab selle.
Usun, et Pauluse arusaama kohaselt Roomlastele 8 peatükis,
on vaim elav tasuta õigsuse anni ja uue loomuse tõttu.
Samas ütleb seal, et me sisemine inimene uueneb päev-päevalt
ja me muutume aust ausse.
Usun, et töö me hinges on lõpetamata töö,
töö me vaimus on lõpetatud.
Toetume sellele, mis Jumal on teinud ja sellele, kes oleme.
See muudab meid seestpoolt väljapoole, seega ka hing muutub.
Olen õppinud sel teekonnal,
et kristlastes võib ikka olla deemonlikke asju, mille peab murdma
ja sügavat emotsionaalset murtust, mis pole tervendatud.
Usun, et Pauluse teoloogia avab need tõsiasjad,
et töö hinges on lõpetamata töö ja Issand teeb sügavat tööd me sees.
Mulle meeldib pilt Moosese telgist Vanas Testamendis.
Seal on väline õu, sisemine õu ja kõige püham paik.
Kui see eesriie aga kärises, kui Jeesus lõpetas töö ristil,
siis eesriie, mis eraldas kõige sisemist paika, avati.
Seal oli Jumala auhiilgus, Jumala ligiolu.
See purskas välja mitte väljast sisse, aga seest väljapoole.
See täitis püha paiga, siis välise õu ja siis väravast välja maailma.
See on suurepärane pilt
ja kui mõistame, kes oleme, võime lasta hingel uuenedes terveneda
selle tõe läbi, kes oleme oma ihus.
Laseme Tema aul ja ligiolul täita
ning rakendada seda tõde kogu oma olemuses.
Kogudusetelk on võrdpilt - ihu, hing, vaim,
väline õu, püha paik, kõige püham paik ehk pühakoda.
Jeesus ütles: "Mine oma tuppa."
Usun, et see tähendab me sisemist pühakoda me vaimus,
mille Jumal on teinud. - Usun samuti.
Võimas, kas pole?
Milline eesõigus on olla Jumala laps.
Milline eesõigus teada, et meile on kõik antud.
Hoolimata sellest, mis on juhtunud - Temast piisab;
Tema ligiolust ja vahenditest, mis Ta annab, on küllalt.
Me ei pea pingutama, ponnistama ega olema stressis.
Võime lasta Tal teha tööd me sees.
Imeilus!
Mis sa arvad sellest kirjakohast, kus Paulus kirjutas selle Timoteosele:
"Valmistage endile päästet kartuse ja värinaga!"
Mulle meeldib see, sest kui pääste on me sees,
võid selle endast välja lasta austusega Jumala vastu.
Ta tegutseb teis, et tahate ja toimite...
Tema töötab meis ja siis me töötame selle seest välja.
See muutus toimub seest väljapoole.
See on südamerevolutsioon ja seda Jeesus otsiski.
Ta rääkis uuestisünnist Püha Vaimu läbi.
See on Issanda osa - taevas tuleb maa peale selle läbi me vaimus,
nagu rajataks sillapea meie sisse.
Nagu Teises maailmasõjas ehitati sillapea Normandiasse -
ülejäänu oli lihtsalt nö koristusoperatsioon.
Sillapea rajati meisse uue loodu ime läbi,
nüüd toimub puhastusoperatsioon meie hingesfääris
kõigest deemonlikust, pimedusest, pettusest ja valedest me peas.
Jeesus ütles Johannese evangeelilumis:
sinu ihust, sügavalt sisemusest - su vaiminimesest,
su ihust voolavad elava, eluandva, tervendava vee jõed.
Aga seda Ta ütles Vaimu kohta.
Selle vaimuelu vägi, Jumala enda Vaim su sees
võib voolata su enda hinge.
Oleme teinud selliseid harjutusi,
kus lihtsalt ootame Jumalat, öeldes: "Jumal, lase sel jõel voolata,
las see voolab sellesse valusse, sellesse mälestusse jne."
Uue loodu ime sündis põhimõtteliselt järgmiselt:
me vaim oli surnud patus;
sellest oli saanud nagu tume auk, mis tõmbas kõik endasse.
Kui me aga sündisime vaimust, sai me vaimust nagu ere päike,
mis hakkas elu kiirgama.
Nii lahe oleks seda näha, kuidas üks must auk lihtsalt plahvatab.
Me vaim pidi saama uueks, et ühineda Tema Vaimuga,
sest Tema Vaim ei saanud ühineda patuse vaimuga.
Paulus ütleb: "Kes on vaimus, on üks vaim Issandaga."
Kui see ritta seada, võib öelda, et Jumal loob inimvaimu uuesti,
annab meile täiesti uue vaimu,
et saaksime olla koos Jeesusega.
Läbi Tema loomuse saame olla osa jumalikust loomusest.
Kas võin palvetada publiku eest?
Selle õpetuse peal on ilmutuse vaim,
tean, et Püha Vaim lihtsalt katab seda õpetust.
Palvetan te eest: Isa, palun too üks tugev ilmutuse vaim.
Nii nagu Sa Paulusele tõid, too see ka meile,
et näeksime end nii, nagu Sina näed - taevaperspektiivist.
Et näeksime end nii, nagu Isa ja Jeesus meid näevad.
Kuulutan te üle praegu Jeesuse nimel ilmutusevaimu väljavalamist.
Eriti just selle ime kohta, mille Jumal on su sees juba teinud.
Et Jumal annaks sulle tohutu ilmutusliku ülekande sellest,
kes sa oled nüüd Kristuses.
Kui keegi on Kristuses, siis ta on uus loodu,
vana on möödunud, kõik on uueks saanud.
Tahan seda lihtsalt kuulutada te üle Jeesuse nimel!
Aitäh sulle, Isa. See oli võimas!
Tundsin täpselt sama asja, palvevaim langes.
Selle saate algul pöördusin ühe naise poole,
kes tahtis televiisori või arvuti eest ära minna,
kus ta seda saadet vaatas.
Ütlesin: oota, ära mine!
Tunnen, et see teema on veel üleval. Sa oled haiget saanud.
Mitte vaid rasketes olukordades,
aga sa oled haiget saanud ka religioosse süsteemi poolt,
kes survestas sind, kui püüdsid terveks saada, aga ei suutnud.
Sinu käitumist noomiti,
kuid sa ei tahtnud nii käituda, vaid see tuli valust su südames.
Iga valu, iga probleem saagu puudutatud Jeesuse armastusega.
Ta armastab sind nii väga, vaata seda:
aastaid tagasi andsid oma elu Jeesusele
ja Ta tegi sinust täiesti uue loodu.
Kogu su sisemuses oled täiesti uus.
Oled Temas ja su sees on kogu Jeesuse Kristuse olemus.
Sa võid olla rahus.
Oled hea, hea laps. Oled hea, hea tüdruk.
Tunnen, et sa nutad praegu.
Sa ei pea enam võitlema, ei pea enam valu tundma,
vaid võid langeda Jeesuse käte vahele, kuna oled armastatud.
Kõik see valu su hinges ja kõik need asjad su südames -
Ta teeb need kõik terveks, iga üksiku neist.
Ta vägi, Ta veri uhub üle sinu. Sulle on andeks antud,
oled puhtaks tehtud kogu ülekohtust, hüüa Ta poole!
Ta tervenemine tuleb ka. Ta paranemine on tulnud.
Pole ühtki probleemi ihus ega hinges, mida Tema ei suudaks parandada.
Praegu Ta tahab, et mõistaksid, kui väga Ta sind armastab.
Näen, et sind muudetakse praegu.
Palun kirjuta meie saate meiliaadressil, mis on hiljem ekraanil. Palun kirjuta!
Lihtsalt anna meile teada, kas sa palvetasid selle palve.
Palun palveta koos minuga:
Issand Jeesus, tulen tagasi Su juurde praegu.
Aitäh, et Sa andestasid mulle.
Aitäh, et parandad kõik mu segaduse.
Tänan, et tervendad kõik mu haigused, kõik tõved ja rahutused.
Tänan Jeesus, et teed mind pühaks ja õigeks nagu Sina oled.
Tänan Jeesus, et oled mu Päästja ja ma tulen tagasi Su juurde.
Tahan sulle kingituse teha,
mistõttu palun saada meile meil ja ütle: "Patricia tahab mulle kingituse teha."
Saadame sulle kindlasti isikliku kirja ja kingituse,
et sind edasi aidata - see on üks eriline päev.
Issand, need silmad on olnud pimedad selle tüdruku sünnist saadik.
Jumala au on selle mehe peal, see on Püha Vaimu vägi.
Need Jumala liikumised muutsid selle aja maailma.
Kes paneb pimedad nägema, jalutud kõndima ja kurdid kuulma.
Nad tulevad välja, midagi on toimumas, midagi on toimumas.
Eelmise aasta oktoobris
Meil on koguduse ajaloos praegu võimalus
olla esimesed omataoliste hulgas.
Jumala müsteerium on niivõrd suur,
me ei suuda iial mõista kõike Temast,
kuni Ta tuleb ja ilmutab ennast meile.
XP Ministries ja Expected End Ministries
korraldasid telgikoosolekud
12 kõnelejat
10 päeva
1 suur telk
Ta võidab ära pimeduse oma koguduse läbi.
Tõlge: Riina Karik